# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 09

от 28.06.2022 г.

**Р Е Ш Е Н И Е**

**№ КЗЗ – 09**

**от 28 юни 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга общо около 227 869 кв. м земеделска земя, в т.ч. 21165 кв. м трета категория, 139772 кв. м четвърта категория, 2335 кв. м пета категория, 62940 кв. м шеста категория, 1657 кв. м некатегоризируема, неполивна, общинска и частна, за изграждане на обект: „Път II – 11 „Мизия – Оряхово - Крушовене" - обход на гр. Оряхово“, попадащи на територията на община Оряхово, област Враца, както следва:

1.1. Около 51311 кв. м земеделска земя, в т.ч. 50660 кв. м четвърта категория, 494 кв. м пета категория и 157 кв. м некатегоризируема, неполивна, общинска и частна собственост, в землището на гр. Оряхово, община Оряхово, област Враца, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

1.2. Около 131965 кв. м земеделска земя, в т.ч. 21165 кв. м трета категория, 46019 кв. м четвърта категория, 1841 кв. м пета категория и 62940 кв. м шеста категория, неполивна, общинска и частна собственост, в землището на с. Селановци, община Оряхово, област Враца, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

1.3. Около 44593 кв. м земеделска земя, в т.ч. 43093 кв. м четвърта категория и 1500 кв. м некатегоризируема, неполивна, общинска и частна собственост, в землището на с. Лесковец, община Оряхово, област Враца, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**2.** Утвърждава площадка за проектиране, с която се засяга общо около 5 325 кв. м земеделска земя, от която 1 420 кв. м четвърта категория и 3 905 десета категория, поливна, 3 455 кв. м собственост на Община Асеновград и 1 870 кв. м собственост на Църква „Св. Св. Петър и Павел“ с. Долнослав, за изграждане на обект: „Водовземно съоръжение – дренаж и помпена станция за питейна вода”, част от поземлен имот с идентификатор 22839.193.3 (имот с проектен идентификатор 22839.193.161), част от поземлен имот с идентификатор 22839.193.4 (имот с проектен идентификатор 22839.193.162) и част от поземлен имот с идентификатор 22839.14.7 (имот с проектен идентификатор 22839.14.25) по КККР на с. Долнослав, местност „Лопките“, община Асеновград, област Пловдив, при граници, посочени в приложената скица-проект.

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**